62022CJ0360_INF
Rozsudok Súdneho dvora (šiesta komora) zo 16. novembra 2023 –Komisia/Holandsko (Dôchodkový kapitál po prevode)
(vec C‑360/22) (
1
)
„Nesplnenie povinnosti členským štátom – Článok 258 ZFEÚ – Voľný pohyb pracovníkov – Slobodné poskytovanie služieb – Voľný pohyb kapitálu – Články 45, 56 a 63 ZFEÚ – Články 28, 36 a 40 Dohody o Európskom hospodárskom priestore – Prevod hodnoty dôchodkových práv – Doplnkové dôchodkové zabezpečenie prostredníctvom zamestnávateľa – Cezhraničná situácia“
1.
Voľný pohyb osôb – Slobodné poskytovanie služieb – Voľný pohyb kapitálu – Ustanovenia Zmluvy – Preskúmanie vnútroštátneho opatrenia spadajúceho pod tieto základné slobody – Kritériá určenia uplatniteľných pravidiel
(Články 45, 54 a 63 ZFEÚ)
(pozri bod 18)
2.
Voľný pohyb osôb – Pracovníci – Ustanovenia Zmluvy – Pôsobnosť – Daňová právna úprava – Vnútroštátna právna úprava týkajúca sa zdanenia prevodu hodnoty dôchodkových práv nadobudnutých migrujúcimi pracovníkmi – Zahrnutie
(Článok 45 ZFEÚ; Dohoda o EHP, článok 28)
(pozri body 19 – 21)
3.
Voľný pohyb osôb – Pracovníci – Obmedzenia – Daňová právna úprava – Vnútroštátna právna úprava týkajúca sa zdanenia prevodu hodnoty práv na dôchodok nadobudnutých migrujúcimi pracovníkmi – Prevod na inštitúciu dôchodkového poistenia so sídlom v inom členskom štáte – Oslobodenie od dane len v prípade možnosti odkúpenia práv na dôchodok zhodných s možnosťami upravenými vnútroštátnym právom – Neprípustnosť – Odôvodnenie – Neexistencia
(Článok 45 ZFEÚ; Dohoda o EHP, článok 28)
(pozri body 29 – 35, 49 – 60, bod 1 výroku)
Výrok
1.
Holandské kráľovstvo si tým, že prijalo a ponechalo v platnosti požiadavky týkajúce sa prevodu dôchodkového kapitálu stanovené v § 85 ods. 1 písm. b) a § 87 ods. 2 písm. f) Pensioenwet (zákon o dôchodkoch) v spojení s § 19b ods. 2 Wet op de loonbelasting 1964 (zákon o dani z príjmov z roku 1964), v znení uplatniteľnom na túto žalobu, podľa ktorých prevod hodnoty dôchodkových práv na dôchodkovú poisťovňu nachádzajúcu sa v inom členskom štáte než v Holandskom kráľovstve, nepodlieha zdaneniu len vtedy, ak sú možnosti spätného odkúpenia týchto dôchodkových práv vo forme paušálnej sumy rovnaké alebo obmedzenejšie ako stanovené holandským právom, nesplnilo povinnosti, ktoré mu vyplývajú z článkov 45 ZFEÚ a článku 28 Dohody o Európskom hospodárskom priestore z 2. mája 1992.
2.
Holandské kráľovstvo je povinné nahradiť trovy konania.
(
1
)	Ú. v. EÚ C 318, 22.8.2022.